b'\n_START_ARTICLE_\nFran\xc4\x8di\xc5\xa1ek Dobnikar\n_START_SECTION_\n\xc5\xbdivljenje in delo\n_START_PARAGRAPH_\nKot gimnazijec v Ljubljani je z risbami zbudil zanimanje F. Lampeta, ki mu je postal mentor. Pisal je tudi pesmi in v tajnosti izdajal ilustriran list Zvon\xc4\x8dek. Po maturi je 1900 vstopil v ljubljansko bogoslovje; z namenom, da bi pozneje obiskoval umetnostno akademijo, a je v drugem letniku podlegel tuberkolozi. Bil je nadarjen samouk; risal je kme\xc4\x8dke like, otro\xc5\xa1ke prizore in portrete; ilustriral je narodne pesmi, sveto pismo in drugo. Poleg svin\xc4\x8dnika je uporabljal tudi akvarelno tehniko ter obrobljal \xc5\xa1tevilne nabo\xc5\xbene risbe s secesijskimi okraski. Ker ni imel prave umetni\xc5\xa1ke \xc5\xa1ole, je ostalo njegovo delo kljub dobremu opazovanju narave formalno nedovr\xc5\xa1eno.'